Jegyzőkönyv

2017. május 30. napján 13,0 órakor a Nagypáli Közös Önkormányzati Hivatal hivatali helyiségében megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő

Szita Gabriella jegyző

**Igazoltan távol:** Horváth Edit képviselő

Szabó Gyuláné képviselő

**Farkas Tiborné polgármester** köszöntötte a megjelenteket. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló módosított 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a 20/2017(V.25.) számú képviselő-testületi határozat újratárgyalását nevezte meg. Ezt követően megállapította, hogy az ülés határozatképes, majd javaslatot tett a napirendekre. A képviselőtestület 4 igen egyhangú szavazattal az alábbi napirendet fogadta el:

**Napirend:**

1. **20/2017(V.25.) képviselő-testületi határozat újra tárgyalása  
   Előadó: Farkas Tiborné polgármester**
2. **Egyebek**

**Napirend tárgyalása:**

1. **20/2017(V.25.) képviselő-testületi határozat újra tárgyalása  
   Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan kérte az alpolgármestert indítványának ismertetésére.

**Vincze Istvánné alpolgármester:** Elmondta, hogya hivatkozott határozat újratárgyalását személyesen ő kezdeményezte a polgármesternél**.** Az újratárgyalás kezdeményezésének oka, hogy a település néhány lakosa által erős szóbeli támadás érte a polgármestert a hivatkozott döntés meghozatala miatt. Kérte, hogy a lakosság reakciójára tekintettel szavazzák meg újra az EFOP-2.2.2-17, Intézményi ellátásról a közösségi alapú szolgáltatásokra való áttérés fejlesztése- intézményi férőhely kiváltás 2023-ig pályázattal kapcsolatos döntésüket.

**Farkas Tiborné polgármester:** Indítványozta, hogy a képviselő-testület a 20/2017(V.25.) számú határozat tárgyában újra szavazást tartson**,** azaz a 20/2017(V.25.) számú határozat visszavonását, és egyúttal a témában új szavazás megtartását indítványozta az EFOP-2.2.2-17, Intézményi ellátásról a közösségi alapú szolgáltatásokra való áttérés fejlesztése- intézményi férőhely kiváltás 2023-ig pályázat megvalósításához az önkormányzat a tulajdonát képező 124 hrsz-ú beépítetlen területet. biztosítsára.

További kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 3 fő, ezt követően szavazásra bocsátotta az elhangzott indítványt.

Gősfa Község Önkormányzati Képviselő-testülete 1 nem, 2 tartózkodás szavazattal az alábbi határozatot hozta:

**Gősfa Község Önkormányzati Képviselő-testületének  
21/2017.(V.25.) számú határozata**

Gősfa Község Önkormányzati Képviselő-testülete a 20/2017(V.25.) számú határozatát visszavonja, egyúttal nem támogatja az EFOP-2.2.2-17, Intézményi ellátásról a közösségi alapú szolgáltatásokra való áttérés fejlesztése- intézményi férőhely kiváltás 2023-ig pályázat megvalósításához az önkormányzat a tulajdonát képező 124 hrsz-ú beépítetlen területet. biztosítását

A képviselő-testület felkéri a polgármestert, hogy a döntésről a pályázót értesítse.

**Határidő: azonnal**.

**Felelős:** **Farkas Tiborné polgármester**

1. **Egyebek**

**Farkas Tiborné polgármester** megkérdezte a jelenlévőket van-e a napirenddel kapcsolatosan javaslatuk.

A napirenddel kapcsolatosan javaslat nem hangzott el, az ülést levezető polgármester a napirend tárgyalását lezárta.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 13,10 órakor bezárta. **K.m.f.**

**Farkas Tiborné Szita Gabriella  
 polgármester jegyző**